Det er kanskje ingen overraskelse at det er billigere med sjokolade og godteri i Sverige enn det er i Norge:

Ifølge Dinsides ferske pristest, betaler vi opptil tre ganger så mye for godteri i Norge som i Sverige.

Men er det egentlig det samme godteriet du får om du kjøper tilsvarende produkter i Sverige og i Norge? ​

De svenske er mye blassere enn de norske

Prisforskjeller Sverige og Norge Nonstop: 132,90 kroner per kilo i Sverige, 162,70 kr/kg i Norge

Twist: 90,70 kroner per kilo i Sverige, 142,10 kr/kg i Norge

​De norske variantene av Twist og NonStop er merket med Freia mens den svenske NonStopen er merket med Marabou. Den svenske Twisten står det bare Mondelez på - som er det internasjonale matvarekonsernet som eier blant annet Freia og Marabou.

Vi har veid, telt antall av farger og ulike biter, sett og smakt på svenskevariantene og norskevariantene. Og på ett punkt er det overraskende forskjeller:

Den svenske nonstop-en er tydelig mye blassere i fargen enn den norske:​

BLASSERE FARGE PÅ DEN SVENSKE: Det er tydelig mye blassere farge på den svenske nonstop-en (til venstre) sammenliknet med fargen på den norske (til høyre). Foto: Berit B. Njarga Vis mer

Ifølge Mondelez skal det imidlertid ikke være forskjell på fargene og du kan se forklaringen på hvorfor de mener det har blitt slik, lenger nede i artikkelen.

Det er også åpenbare ulikheter når det kommer til antall av nonstop i ulike farger, i NonStop-posen fra svenske Marabou og norske Freia:

I den svenske posen er det grønn bonanza med 30 prosent grønne nonstop - men begredelige 8 prosent oransje.

I den norske posen er det de brune og gule som er i flertall: Det er 21 prosent brune og 20 prosent gule. Det er færrest røde og grønne (14 prosent).

Ifølge Mondelez, skal det ideellt sett være en jevn fordeling av fargene. Det betyr at det bør være cirka 17 prosent av hver farge, i posene.

GRØNN BONANZA PÅ SVENSK SIDE: Det er stor overvekt av grønne nonstop i den svenske posen (nonstopene som er sortert nederst/nærmest). På norsk side (bakerst, under telling) er det de gule og brune som dominerer mest. Foto: Kristin Sørdal Vis mer

​Her kan du se fordelingen på fargene:

(Ant. viser antallet og % viser hvor mange prosent fargen utgjør av det totale innholdet i posen.)

Nonstop Ant. Norsk % NO Ant. Svensk % SV Svart 36 16 41 17 Brun 47 21 31 13 Rød 32 14 39 16 Orange 36 16 19 8 Gul 45 20 36 15 Grønn 32 14 71 30 Totalt ant. 228 237

Innholdet i begge posene veier nøyaktig det samme, 227 gram. Oppgitt vekt på posene er 225 gram for begge.

Det er ingen tydelig eller åpenbar smaksforskjell mellom norsk og svensk nonstop. Det skal det heller ikke være: Produktene er nøyaktig like, ifølge produsenten.

Synes du det er forskjell på nonstop i forskjellige farger? Eller kjenner du ingen forskjell? Si din mening her:

Dette blir det kamp om favorittbitene av ...

Også Twisten på denne og den andre siden av grensen byr på ulikheter. Ikke når det kommer til hvilke biter du får i posen, dette er helt likt, men det er store forskjeller på antallet av de ulike bitene i de to posene:

DET SKAL VÆRE LIKT: Ifølge Mondelez skal innholdet i den norske og svenske Twist-posen være lik, og det skal være lik fordeling mellom de ulike bitene. Det er det ikke. Foto: Kristin Sørdal Vis mer

I den svenske posen er det flest Lakris og Caramel (11 prosent av hver) og færrest Nøtti og Marsipan (5 prosent)

I den norske posen er det flest Eclairs og Japp (11 prosent) og færrest Nøtti, Sjokolade toffee og Marsipan (5 prosent).

Ifølge Mondelez skal det ideellt sett være lik fordeling på de ulike bitene også her - som betyr at det burde vært 7,7 prosent av hver type.

Med kun to eksemplarer av en bit, som det er noen tilfeller av i den norske posen, kan det lett dra seg opp til krig om favorittbitene, selv i de beste familier ...

PASS FAVORITTEN DIN: Med kun to eksemplarer av noen av bitene, kan det lett bli krig om favorittene ... Foto: Kristin Sørdal Vis mer

Slik er fordelingen i den norske og svenske Twist-posen:

(Ant. viser antallet og % viser hvor mange prosent fargen utgjør av det totale innholdet i posen. Den svenske posen er større enn den norske og har derfor flere biter. Den norske posen har en oppgitt vekt på 330 gram, men vi veide innholdet til 337 g. Den svenske posen har oppgitt vekt på 550 g., vi veide innholdet til 574 g.)

Twist Ant. norsk % NO Ant. svensk % SV Lakris 4 9 8 11 Caramel 4 9 8 11 Fransk nougat 3 7 6 8 Daim 3 7 5 6 Banan 4 9 6 8 Nøtti 2 5 4 5 Sjokolade toffee 2 5 5 6 Eclairs 5 11 5 6 Kokos 3 7 5 6 Marsipan 2 5 4 5 Nougat Crisp 4 9 6 8 Golden Toffee 3 7 7 9 Japp 5 11 5 6 Totalt ant. 44 74

Dette sier Mondelez​

Vi har spurt Mondelez om det er noen forskjell på svensk og norsk Twist og NonStop, når det kommer til ingredienser eller innhold - og hvorfor det er fargeforskjell på den norske og svenske NonStop-en.

- Det er ingen forskjell på norsk NonStop og Svensk NonStop eller norsk og svensk Twist, produktet er det samme, det er bare emballasjen som er forskjellig, sier Celin Huseby, nordisk kommunikasjonsdirektør i Mondelez Europa.

- Når det gjelder fargen på NonStop, har vi i noen sjeldne tilfeller hatt utfordringer i tørkeprosessen av NonStop-en, med det uheldige utfallet at fargen da har sett litt blassere ut. Konklusjonen er dermed at du nok har vært uheldig og fått tak i en pose som har blassere farge enn den egentlig skal, hevder Huseby overfor Dinside.

Når det gjelder ulikhetene i antall farger for NonStop og antall ulike biter for Twist, sier Huseby dette:

- Vi prøver så godt vi kan å inkludere 1/6 av hver farge i alle posene (for NonStop, men samme blandings-ratio gjelder for Twist også, red. anm.) men noen ganger kan produksjonsprosessen og emballeringen «henge seg opp litt», og da kan det være at det blir litt mer og litt mindre av de forskjellige fargene og typene. Vi kan dessverre ikke garantere fordelingen, men vårt absolutte mål er å forsøke så godt vi kan å ha en jevn fordeling i posene, uttaler Huseby til Dinside.

Les også: